**Ա Մ Փ Ո Փ Ա Թ Ե Ր Թ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՓՈՓՈԽՈՒԹՅՈՒՆ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ԳՈՒՅՔ ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1.** **ՀՀ ֆինանսների նախարարություն** | **30.09.2021թ. N 01/8-2/15949-2021** |
| ՀՀ ֆինանսների նախարարությունը Ձեր 24.09.2021թ. N ԱԱ/06.1/20271-2021 գրությամբ ներկայացված ««Հայաստանի Հանրապետության 2021 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու և գույք ամրացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում է հետևյալը. Նախագծով առաջարկվում է 2021թ. պետական բյուջեում կատարել վերաբաշխում և 1126. ծրագրի 31003. «Առողջապահական կազմակերպությունների կառուցում, վերակառուցում» միջոցառման համար նախատեսված միջոցների նվազեցման հաշվին, *(ՀՀ կառավարության կողմից իրականացվող ««Ինֆեկցիոն հիվանդությունների ազգային կենտրոն» ՓԲԸ վերակառուցում»՝ 91,567.6 հազ. դրամ, ՀՀ քաղաքաշինության կոմիտեի կողմից իրականացվող «ՀՀ Շիրակի մարզի Արթիկի բժշկական կենտրոնի կառուցում»՝ 6,600.0 հազ. դրամ և «ՀՀ Կոտայքի մարզի Չարենցավանի բժշկական կենտորնի մասնակի վերանորոգման աշխատանքներ»՝ 31,832.4 հազ. դրամ և ՀՀ առողջապահության նախարարության կողմից իրականացվող՝ «ՀՀ Սյունիքի մարզի Սիսիանի բժշկական կենտրոնի վերակառուցում»՝ 170,000.0 հազ. դրամ)* 300,000.0 հազ. դրամ գումար հատկացնել նույն ծրագրի նոր միջոցառմանը՝ ոչ ֆինանսական ակտիվների, մասնավորապես նոր սերնդի սարքավորում (այսուհետ՝ գույք) ձեռքբերելու նպատակով, հաջորդիվ վերը նշված գույքն անհատույց օգտագործման իրավունքով «Էլեկտրոնային առողջապահության ազգային օպերատոր» փակ բաժնետիրական ընկերությանն (այսուհետ՝ Օպերատոր) ամրացնելու նկատառումներով: Միաժամանակ հայտնում ենք, որ ըստ Նախագծին կից ներկայացված հիմնավորումների՝ ՀՀ կառավարության և Օպերատորի միջև 01.09.2017թ.-ին կնքված կոնցեսիայի պայմանագրով ՀՀ առողջապահության նախարարության կողմից Օպերատորին անհատույց օգտագործման իրավունքով տրամադրված սարքավորման (այսուհետ՝ շահագործվող գույք) երաշխիքային սպասարկման և տեխնիկական աջակցության ժամկետը լրացել է: Ըստ այդմ նախատեսվում է շահագործվող գույքի երաշխիքային սպասարկման և տեխնիկական աջակցության ժամկետը երկարաձգելու փոխարեն ձեռք բերել նոր սերնդի սարքավորում միևնույն երաշխիքային սպասարկման և տեխնիկական աջակցության ժամկետով (5 տարի): Այդ կապակցությամբ առաջարկում ենք առնվազն Նախագծի հիմնավորումներում նշել Նախագծով առաջարկվող փոխարինման ենթակա շահագործվող գույքի հետագա օգտագործման վերաբերյալ համապատասխան տեղեկատվություն, ընդ որում, եթե նախատեսվում է նշված գույքը հանձնել ՀՀ տարածքային կառավարման և ենթակառուցվածքների նախարարության պետական գույքի կառավարման կոմիտեին, ապա առաջարկում ենք վերջինիս վերաբերյալ Նախագծում նոր կետ ավելացնել:Հայտնում ենք նաև, որ Նախագծով ներկայացված նվազեցումները ՀՀ առողջապահության նախարարության (էլեկտրոնային գնումների համակարգի գնումների պլանում՝ 45451700/2 ԳՄԱ կոդի տողը 04.05.2021թ. դրությամբ ամբողջությամբ նվազեցված է) և ՀՀ քաղաքաշինության կոմիտեի (էլեկտրոնային գնումների համակարգի գնումների պլանում՝ 45211250/504 և 71241200/32 ԳՄԱ կոդերի տողերում մուտքագրված են պայմանագրեր և մնացորդներ առկա չեն) մասով հնարավոր չէ կատարել Նախագծում ներառված ծախսային միջոցառումների՝ պայմանագրային պարտավորություններով ծանրաբեռնվածության և  համապատասխան կարգադրիչի կողմից  գնումների անվանացանկում  պակասեցումները չկատարելու պատճառով։ Միաժամանակ Նախագծում առկա խմբագրական բնույթի թերությունների վերաբերյալ առաջարկում ենք՝-Նախագծի վերնագրում «փոփոխություններ» բառից հետո ավելացնել «և լրացում» բառը և խմբագրել Նախագծի հավելվածների վերնագրերը՝ համաձայն առաջարկվող փոփոխությունների և լրացման,-Նախագծի 1-ին կետում «N 2 աղյուսակում» բառից հետո ավելացնել «և N 3 աղյուսակում» բառերը,- Նախագծին կից հավելվածներում ավելացնել «Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքի N 1 Հավելվածի N 2 աղյուսակում և ՀՀ կառավարության 30.12.2020թ. N 2215-Ն որոշման N 5 Հավելվածի N 1 աղյուսակում կատարվող փոփոխությունները և լրացումը, - ճշտել Նախագծի N 1 հավելվածում (170000)  և (31832.4) նվազեցվող տողերի հոդվածի անվանումը,  - Նախագծի N 3 հավելվածի 1126 ծրագրի 31006 միջոցառման գծով ընդամենը սյունակում լրացնել ֆինանսական ցուցանիշները, - հիմք ընդունելով ՀՀ կառավարության 30.12.2020թ. N 2215-Ն որոշման N 9 հավելվածը, որտեղ արտացոլված են միայն ԲԳԿ-ների գծով արդյունքային (կատարողական) ցուցանիշները, առաջարկում ենք Նախագծի 4-րդ հավելվածից հանել վերնագրի «9.34» թիվը և ՀՀ քաղաքաշինության կոմիտեի N 9.34 աղյուսակը,- Նախագծի N 5 հավելվածի NN 9.1.58 և 9.1.42 աղյուսակներում ճշտել արդյունքային ցուցանիշները, ինչպես նաև  N 9.1.9 աղյուսակում ճշտել արդյունքային ցուցանիշի անվանումը և լրացնել համապատասխան ոչ ֆինանսական ցուցանիշը:ՀՀ ֆինանսների նախարարությունը քննարկել է Ձեր 06.10.2021թ. N ԱԱ/06.1/21328-2021 գրությամբ ներկայացված ««Հայաստանի Հանրապետության 2021 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու և գույք ամրացնելու մասին» ՀՀ կառավարության որոշման նախագծի (այսուհետ՝ Նախագիծ) լրամշակված տարբերակը և հայտնում է հետևյալը.Նախագծի վերաբերյալ համապատասխան դիտողություններն ու առաջարկությունները ներկայացվել են ՀՀ ֆինանսների նախարարության 30.09.2021թ. N 01/8-2/15949-2021 գրությամբ:Միաժամանակ, Նախագծին կից հիմնավորման համաձայն նախատեսվում է համակարգչային սերվերը ձեռք բերել մեկ անձից գնման ձևով՝ կիրառելով ՀՀ կառավարության 04.05.2017թ. N 526-Ն որոշմամբ հաստատված կարգի 23-րդ կետի 4-րդ ենթակետով սահմանված ցանկի 15-րդ տողը:Այս կապակցությամբ հայտնում ենք, որ ներկայացված գնման առարկայի ձեռքբերման մասով նշված պայմանը կարող է լինել կիրառելի, եթե գնման առարկան վերաբերում է ապրանքն արտադրած կամ վերջինիս միակ ներկայացուցիչը հանդիսացող անձից գնման առարկայի տեխնիկական սպասարկման ծառայությունների, այդ թվում՝ սպասարկման համար անհրաժեշտ պարագաների ձեռքբերմանը: | **Ընդունվել է**Հիմնավորման մեջ կատարվել է լրացում` այն մասին, որ գույքը հանդիսանում է Առողջապահության նախարարության սեփականություն:45451700/2 ԳՄԱ կոդի տողը նվազեցվել և մուտքագրվել է 45451700/4 կոդով, որը պայմանավորված է գնման ձևի փոփոխությամբ, մասնավորապես «ՀԲՄ» փոխվել է «ԲՄ»:Ինչ վերաբերվում է 45211250/504 և 71241200/32 ԳՄԱ կոդերի տողերում մուտքագրված են պայմանագրերին, ապա վերջիներիս մասով ՀՀ քաղաքաշինության կոմիտեի կողմից արդեն իսկ ձեռնարկվել են նվազեցումների գործընթացներ:**Ընդունվել է**Կատարվել են համապատասխան փոփոխություններ և լրացումներ:Առկա համալիր համակարգը և առաջարկվող ծրագրասարքավորումային համակարգերը պետք է հնարավոր լինի ինտեգրել նույն արտադրողի կողմից արդեն գործող մեկ ընդհանուր ղեկավարման համակարգում։ Համակարգի բոլոր կոմպոնենտները պետք է լինեն նույն արտադրողից։ Առաջարկվող ծրագրասարքավորումային համակարգը պետք է ինտեգրվի առկա HPE Synergy 12000 Frame սերվերային իրանի, HPE Synergy 480 Gen10 սերվերիների, HPE Virtual Connect մոդուլների և առկա HPE 3PAR սերունդի թվով 3 հատ Տվյալների Պահպանման Համակարգերի հետ։ Առաջարկվող և առկա համակարգերը պետք է արտադրված լինեն մեկ արտադրողի կողմից և լինեն ամբողջովին համատեղելի։ |
| **2. ՀՀ քաղաքաշինության կոմիտե**  | **14.10.2021թ. N 01/16.1/9078-2021** |
| ««Հայաստանի Հանրապետության 2021 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու և գույք ամրացնելու» ՀՀ կառավարության որոշման նախագծի վերաբերյալ ՀՀ քաղաքաշինության կոմիտեն ներկայացնում է հետևյալ առաջարկությունները․1․ ՀՀ կառավարության որոշման նախագծի 6-րդ հավելվածում ՀՀ Կոտայքի մարզի Չարենցավանի բժշկական կենտրոնի մասնակի վերանորոգման աշխատանքների գծով 2021 թվականին հատկացված գումարներից նվազեցումները կատարել հետևյալ կերպ․* կառուցման աշխատանքների մասով՝ 30540600 ՀՀ դրամի չափով,
* տեխնիկական հսկողության ծառայությունների մասով՝ 1148300 ՀՀ դրամի չափով,
* հեղինակային հսկողության ծառայությունների մասով՝ 143500 ՀՀ դրամի չափով։

2․ ՀՀ կառավարության որոշման հավելված 4-ում նվազեցումը կատարել միայն ՀՀ կառավարության 2020 թվականի դեկտեմբերի 30-ին N 2215-Ն որոշման N 9 հավելվածի 9․9 աղյուսակում։Միաժամանակ, ՀՀ Շիրակի մարզի Արթիկի բժշկական կենտրոնի մասնակի վերանորոգման նախագծանախահաշվային փաստաթղթերի մշակման աշխատանքների գծով 2021 թվականին հատկացված գումարներից նվազեցումներ կատարելու վերաբերյալ ձեռք է բերվել համաձայնեցում նախագծող կազմակերպությունից, սակայն հաշվի առնելով այն հանգամանքը, որ վեջինիս տրամադրվել է 2200000 ՀՀ դրամի չափով կանխավճար և ծրագիրը նախատեսվում է իրականացնել 2022 թվականին, անհրաժեշտ է 2022 թվականին բյուջեով նախատեսել աշխատանքների իրականացման համար անհրաժեշտ 6600000 ՀՀ դրամ ֆինանսական միջոցներ: | **Ընդունվել է**Կատարվել են համապատասխան փոփոխություններ |
| **3.** **ՀՀ պետական գույքի կառավարման կոմիտե**  | **28.09.2021թ. N 01/11.10/7005-2021** |
|  Ի պատասխան Ձեր 25.09.2021թ. թիվ ԱԱ/06.1/20271-2021 գրության՝ ««Հայաստանի Հանրապետության 2021 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ կատարելու և գույք ամրացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ Պետական գույքի կառավարման կոմիտեն ունի հետևյալ առաջարկությունները.1. Նախագծի 4-րդ կետում՝ «իրավունքով» բառից հետո լրացնել «պայմանագրի կնքման և գույքի» բառերը։

2. Ուղղել Նախագծի կետերի համարակալումը։ | 1. **Չի ընդունվել**

Հաշվի առնելով, որ գույքը հանձնվելու է արդեն իսկ գործող` ՀՀ կառավարության և «Էլեկտրոնային առողջապահության ազգային օպերատոր» ՓԲԸ-ի (Օպերատոր) միջև 01.09.2017թ.-ին կնքված կոնցեսիայի պայմանագրի հիման վրա, ուստի նոր պայմանագրի կնքման անհրաժեշտություն չկա: 1. **Ընդունվել է**

Կատարվել է համապատասխան փոփոխություն |

 **Առողջապահության նախարարություն**